CELEX: 62017CN0521
Language: ro
Date: 2017-09-01 00:00:00
Title: Cauza C-521/17: Cerere de decizie preliminară introdusă de Tallinna Ringkonnakohus (Estonia) la 1 septembrie 2017 – c.v. SNB-REACT și alții/Deepak Mehta

13.11.2017   
            
            
               RO
            
            
               Jurnalul Oficial al Uniunii Europene
            
            
               C 382/34
            
         Cerere de decizie preliminară introdusă de Tallinna Ringkonnakohus (Estonia) la 1 septembrie 2017 – c.v. SNB-REACT și alții/Deepak Mehta
   (Cauza C-521/17)
   (2017/C 382/41)
   Limba de procedură: estona
   
      Instanța de trimitere
   
   Tallinna Ringkonnakohus
   
      Părțile din procedura principală
   
   
      Reclamanți: c.v. SNB-REACT și alții
   
      Pârât: Deepak Mehta
   
      Întrebările preliminare
   
   
            
               1)
            
            
               Articolul 4 litera (c) din Directiva 2004/48/CE a Parlamentului European și a Consiliului din 29 aprilie 2004 privind respectarea drepturilor de proprietate intelectuală (1) trebuie interpretat în sensul că statele membre au obligația să recunoască organismele de gestionare colectivă, având calitatea de a-i reprezenta pe titularii de mărci, ca persoane autorizate să formuleze, în scopul apărării drepturilor titularilor de mărci, căi de atac în nume propriu în cadrul unei proceduri judiciare și să invoce, în calitate de reclamanți, pretenții în instanță privind respectarea drepturilor titularilor de mărci?
            
         
            
               2)
            
            
               Articolele 12, 13 și 14 din Directiva 2000/31/CE a Parlamentului European și al Consiliului din 8 iunie 2000 privind anumite aspecte juridice ale serviciilor societății informaționale, în special ale comerțului electronic, pe piața internă (directiva privind comerțul electronic) (2) trebuie interpretate în sensul că, printre furnizorii de servicii menționați în aceste dispoziții, cărora li se aplică derogările în materie de răspundere prevăzute de acestea, se numără și un furnizor al cărui serviciu constă numai în înregistrarea de adrese IP, facilitând corelarea anonimă a adreselor IP cu domeniile, precum și în închirierea acestor adrese IP?
            
         
      (1)  JO L 157, 30.4.2004, p. 45, Ediție specială, 17/vol. 2, p. 56.
   
      (2)  JO L 178, 17.7.2000, p. 1, Ediție specială, 13/vol. 29, p. 257.